Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 853/11/5511	Žilina, 17.8.2012
EEČ : 2-43-351-2012

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov formou spolupáchateľstva podľa § 20 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 327,00 € 
b.	Peňažná suma určená na všeobecne prospešné účely: 170,00 € 
c.	Konkrétny adresát peňažnej sumy určenej na všeobecne prospešné účely: Nemocnica s poliklinikou Žilina, Vojtecha Spanyola č. 43, Žilina 
d.	Suma odovzdaná štátu na peňažnú pomoc obetiam trestnej činnosti: 85,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - XXXXX pod spisovou značkou XXXXX.
dňa 19.08.2011 v čase o 20.00 hod. na parkovisku OC Mirage v Žiline na 4. poschodí označenom D14 na parkovacom boxe č. 373 po predchádzajúcej vzájomnej dohode vzali parkovací plastový stĺpik - dopravnú zábranu aj s podstavcom, ktorú naložili do osobného motorového vozidla zn. XXXXX modrej metalízy, ev. č. XXXXX, a odišli na neznáme miesto  a následne dňa 20.08.2011 v čase o 20.00 hod. po predchádzajúcej vzájomnej dohode prišli na parkovisko OC Mirage v Žiline na 4. poschodie označené D14 a na parkovacom boxe č. 365 vzali parkovací plastový stĺpik bez podstavca, ktorý naložili do osobného motorového vozidla zn. XXXXX modrej metalízy, ev. č. XXXXX, a odišli na neznáme miesto,  čím svojím konaním spôsobili poškodenej spoločnosti XXXXX so sídlom XXXXX, XXXXX, škodu v celkovej výške 327,-Eur,

Odôvodnenie: 
Uznesením policajta OO PZ XXXXX - XXXXX sp. zn. XXXXX zo dňa 21.09.2011 bolo podľa § 199 ods. 1 Tr. poriadku začaté trestné stíhanie a zároveň podľa § 206 ods.1 Tr. poriadku vznesené obvinenie XXXXX a ml. XXXXX pre prečin krádeže podľa § 212 ods. 1 Tr. zákona formou spolupáchateľstva podľa § 20 Tr. zákona na tom skutkovom základe, ako je to uvedené v predmetnom uznesení. 

     	Preskúmaním vyšetrovacieho spisu som zistila, že v danej veci sú splnené všetky zákonné podmienky na rozhodnutie o schválení zmieru a zastavení trestného stíhania v zmysle ust. § 220 ods. 1 Tr. poriadku vo vzťahu k obidvom obvineným.
 
	Podľa § 220 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
	
	Podľa § 215 ods. 1 písm. g) Tr. poriadku prokurátor zastaví trestné stíhanie, ak sa schváli zmier medzi obvineným a poškodeným.

V predmetnej veci sa  koná  o prečine, na  ktorý zákon ustanovuje trest odňatia slobody vo výmere až na dva roky, ktorého horná hranica neprevyšuje hranicu stanovenú v ustanovení § 220 ods. 1 Tr. poriadku, t. j. neprevyšuje päť rokov.

     	Obvinení XXXXX a ml. XXXXX a splnomocnenec poškodenej spoločnosti XXXXX uzatvorili dňa 16.07.2012 dohodu o zmieri, v rámci ktorej poškodený nežiadal od obvinených náhradu škody, nakoľko odcudzené veci im boli vrátené bez poškodenia a poškodený zároveň vyhlásil, že dodržaním dohody o zmieri sú nároky poškodeného vo vzťahu k obvineným v súvislosti s náhradou škody a inej ujmy spôsobenej trestným činom v celom rozsahu uspokojené, iné požiadavky na obvinených nemá. Obvinení sa zároveň poškodenému za svoje konanie ospravedlnili. 

     	Obvinení XXXXX a ml. XXXXX dňa 16.07.2012 vyhlásili, že spáchali skutok,  pre ktorý sú trestne stíhaní, a nie sú odôvodnené pochybnosti o tom, že ich vyhlásenia boli vykonané slobodne, vážne a určito. 

Obvinený XXXXX dňa 26.07.2012 zložil na účet Krajskej prokuratúry v Žiline peňažnú sumu vo výške 100,-Eur, určenú na všeobecne prospešné účely pre Nemocnicu s poliklinikou Žilina, Vojtecha Spanyola č. 43, Žilina, IČO: 17335825, č. účtu XXXXX, ID: XXXXX, vo výške 50,-Eur a na peňažnú pomoc poškodeným trestnými činmi vo výške 50,-Eur. Obvinený ml. XXXXX dňa 17.07.2012 zložil na účet Krajskej prokuratúry v Žiline peňažnú sumu vo výške 70,-Eur, určenú na všeobecne prospešné účely pre Nemocnicu s poliklinikou Žilina, Vojtecha Spanyola č. 43, Žilina, IČO: 17335825, č. účtu XXXXX, ID: XXXXX, vo výške 35,-Eur a na peňažnú pomoc poškodeným trestnými činmi vo výške 35,-Eur. Tieto sumy sú primerané závažnosti spáchaného trestného činu.

     	Obvinení XXXXX a ml. XXXXX a splnomocnenec poškodenej spoločnosti XXXXX vyslovili súhlas so schválením zmieru. 

Z odpisu registra trestov obvineného XXXXX vyplýva, že nemá žiadny záznam v registri trestov. Zo záznamu z lustrácie priestupkov vyplýva, že menovaný nemá v tamojšej evidencii priestupkov žiadny záznam. Zo správy Obce XXXXX vyplýva, že menovaný je slobodný a jeho správanie nebolo prejednávané komisiou verejného poriadku. Zo správy XXXXX vyplýva, že menovaný ukončil školu maturitnou skúškou s prospechom prospel veľmi dobre, bol najlepším žiakom v triede, počas štúdia nemal žiadne disciplinárne konanie a dvakrát dostal pochvalu riaditeľa za výborné študijné výsledky. 

Z odpisu registra trestov obvineného ml. XXXXX vyplýva, že nemá žiadny záznam v registri trestov. Zo záznamu z lustrácie priestupkov vyplýva, že menovaný nemá v tamojšej evidencii priestupkov žiadny záznam. Zo správy Mesta XXXXX vyplýva, že nebol prejednávaný za priestupky a je slobodný. Zo správy ÚPSVR XXXXX vyplýva, že menovaný pochádza z neúplnej rodiny a má dvoch súrodencov, ukončil trojročné štúdium na XXXXX a od septembra 2012 bude pokračovať v XXXXX štúdiu, doposiaľ nebol riešený pre výchovné problémy, ani pre záškoláctvo. Zo zápisnice o výsluchu zákonnej zástupkyne XXXXX vyplýva, že so synom nemala doposiaľ vážnejšie problémy, nikdy nebol umiestnený v diagnostickom centre, netúla sa po nociach, nepije alkohol, nepožíva omamné látky, v škole dosahuje priemerné výsledky.

     	Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osoby obvinených a na ich osobné a majetkové pomery som dospela k záveru, že takýto spôsob rozhodnutia je dostačujúci.

     	Vzhľadom na vyššie uvedené skutočnosti som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Andrea Jančová
prokurátorka